laion/Wikipedia-Exotic huggingface dataset:
যাদুগোপাল মুখোপাধ্যায়

যাদুগোপাল মুখোপাধ্যায় (১৮ সেপ্টেম্বর, ১৮৮৬ - ৩০ আগস্ট, ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম চমকপ্রদ চরিত্র, বিপ্লবী অনুশীলন সমিতির অবিসংবাদী নেতা ও প্রখ্যাত চিকিৎসক। রাজনীতিক্ষেত্রে তিনি বাঘা যতীন, অরবিন্দ ঘোষ, মানবেন্দ্রনাথ রায়, মতিলাল রায় প্রভৃতির ঘনিষ্ঠ সহযোগী ছিলেন। যুগান্তর পার্টির কর্ণধার হিসেবে তিনি ইশতেহার প্রচার করে বিপ্লবী সংগঠন তুলে দিয়ে বাংলার বিপ্লবীদের কংগ্রেসের মাধ্যমে গণআন্দোলনে অংশগ্রহণের নির্দেশ দিয়েছিলেন। উচ্চাঙ্গ সংগীত বিশারদ ও সুসাহিত্যিক ছিলেন। যাদুগোপাল মুখোপাধ্যায়ের জন্ম মেদিনীপুর জেলার তমলুকে। তার পিতার নাম কিশোরীলাল মুখোপাধ্যায়। সুলেখক ধনগোপাল মুখোপাধ্যায় তার ছোট ভাই। ১৯১৫ সালে মেডিকেল কলেজের ছাত্রাবস্থায় তাকে আত্মগোপন করতে হয়। ১৯২১ সালে আত্মগোপন থেকে আত্মপ্রকাশের পর ফাইনাল এম.বি. পরীক্ষায় মেডিসিনে সর্বোচ্চ নম্বর পেয়ে ডাক্তারি পাস করেন। যাদুগোপাল মুখোপাধ্যায় ১৯০৫ সালে অনুশীলন সমিতির সভ্য হন। পরে যতীন্দ্রনাথ মুখোপাধ্যায়ের নেতৃত্বে যে যুগান্তর দল ১৯১৫ সালে জার্মানির সহযোগিতায় ভারতে সশস্ত্র সংগ্রামের আয়োজন করেছিলেন, তিনি ছিলেন সে দলের বৈদেশিক দপ্তরের ভারপ্রাপ্ত নেতা ও আন্তর্জাতিক রাজনীতি বিশেষজ্ঞ। বালেশ্বর যুদ্ধে যতীন্দ্রনাথের মৃত্যু হলে যুগান্তর দলের দায়িত্ব আসে তার উপর। পুলিসের মতে যাদুগোপাল "Was the Brain of the Jugantar" এবং তাকে ধরিয়ে দেবার জন্য ২০ হাজার টাকা পুরস্কার ঘোষণা করা হয়। কিন্তু তিনি ১৯২১ সাল পর্যন্ত আত্মগোপন করে বাংলা, অসম, চীন সীমান্ত ও বিহারের বিভিন্ন স্থানে ঘুরে ঘুরে দলের কাজ চালিয়ে যান। এসময় তার সহকারী ছিলেন বিপ্লবী সুরেন্দ্রমোহন ঘোষ, কুলেন্দ্র রাহা রায় প্রমুখ। ১৯২৩ থেকে ১৯২৭ সন পর্যন্ত কারারুদ্ধ থাকেন। মুক্তি পেলেও তাকে বাংলা থেকে বহিষ্কার করা হয়। ১৯২৭ সন থেকে যাদুগোপাল মুখোপাধ্যায় বিহারের রাঁচি শহরে স্থায়ীভাবে বসবাস ও চিকিৎসা ব্যবসা করতে থাকেন। ৩৫ বছর ধরে ঐ অঞ্চলে সুচিকিৎসকরূপে খ্যাতি অর্জন করেন। যক্ষ্মা রোগের চিকিৎসায় বিশেষ পারদর্শী ছিলেন। এ বিষয়ে তিনি একখানি গ্রন্থও রচনা করেন। যাদুগোপাল ১৯৪২ - ১৯৪৫ সন পর্যন্ত ভারত ছাড় আন্দোলনের অংশ নেবার কারণে কারারুদ্ধ থাকেন। এ সময় হাজারিবাগ জেলে তার সহবন্দিদের মধ্যে ছিলেন জয়প্রকাশ নারায়ণ। আন্দোলনকে সফল করে তোলার জন্য তিনিই জয়প্রকাশ নারায়ণ ও আরো কয়েকজনকে জেল থেকে পালানোর পরিকল্পনাসহ পরামর্শ দেন এবং প্রত্যক্ষভাবে সহযোগিতা করেন। তার রচিত উল্লেখযোগ্য গ্রন্থ হচ্ছে, ভারতের সমরসংকট ও বিপ্লবী জীবনের স্মৃতি সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬০৩-৬০৪, আইএসবিএন ৯৭৮-৮১-৭৯৫৫-১৩৫-৬ রায়, প্রকাশ (২০২১)। বিস্মৃত বিপ্লবী চতুর্থ খণ্ড। চেন্নাই: নোশনপ্রেস চেন্নাই তামিলনাড়ু। পৃষ্ঠা ১১–১৪। আইএসবিএন 978-1-63873-248-8।
যাদবেন্দ্রনাথ পাঁজা

যাদবেন্দ্রনাথ পাঁজা ১৮৮৫ - ১৯৬১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং আইন ব্যবসায়ী। দীর্ঘ ২০ বছর বর্ধমান জেলা কংগ্রেসের সভাপতি ছিলেন। অবিভক্ত বাংলার আইন পরিষদের সদস্য ছিলেন। দেশ স্বাধীন হবার পর রাজ্যের মন্ত্রীসভায় যোগ দেন। তিনি মৃত্যুকালে কংগ্রেসের পশ্চিমবঙ্গ রাজ্যের সভাপতি পদে আসীন ছিলেন। যাদবেন্দ্রনাথ পাঁজার জন্ম বর্ধমান জেলায়। যাদবেন্দ্রনাথ পাঁজা করমচাঁদ গান্ধীর আহ্বানে সর্বস্ব ত্যাগ করে অসহযোগ আন্দোলনে যোগ দেন এবং দেশের কাজে বহুবার কারাবরণ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬০২, আইএসবিএন ৯৭৮-৮১-৭৯৫৫-১৩৫-৬
প্রতুল ভট্টাচার্য

প্রতুল ভট্টাচার্য বা প্রতুলচন্দ্র ভট্টাচার্য (১৬ জানুয়ারি, ১৯০০ - ২৯ আগস্ট, ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থাতেই বিপ্লবী নেতা হেমেন্দ্রকিশোর আচার্য চৌধুরীর প্রভাবে যুগান্তর দলের সঙ্গে যুক্ত হন। ময়মনসিংহে শিক্ষা শেষ করে কলকাতায় আইন কলেজে পড়ার সময় বেঙ্গল ক্রিমিনাল ল অ্যাামেন্ডমেন্ট অ্যাক্টে আটক বন্দি হিসেবে জেলে থাকেন। ১৯২৮ সালে মুক্ত হন। ঐ বছরই কলকাতা কংগ্রেসে সুভাষচন্দ্র বসুর নেতৃত্বে পরিচালিত স্বেচ্ছাসেবক বাহিনীর সহ দলনেতার ভূমিকা গ্রহণ করেন। ঐ আধা-সামরিক বাহিনী গঠন করার উদ্দেশ্য ছিলো ভবিষ্যতে বিপ্লবী কর্মকাণ্ডের প্রস্তুতি। ১৯৩০ সালে তিন আইনে ধরা পড়ে ভারতের বিভিন্ন কারাগারে থাকেন। ১৯৩৮ সনে মুক্তি পাবার পর থেকে আমৃত্যু বাংলাদেশের কমিউনিস্ট পার্টির সদস্য ছিলেন। পূর্ব বাংলার মুক্তি আন্দোলনের সময় বহুভাবে এই আন্দোলনকে সাহায্য করেছেন। তিনি ব্রিটিশ রাজের জেলে মোট ১০ বছর বন্দি ছিলেন। প্রতুল ভট্টাচার্যের জন্ম নেত্রকোণা জেলার কেন্দুয়া উপজেলায়। তার পিতার নাম গোবিন্দচন্দ্র ভট্টাচার্য। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪০৬, আইএসবিএন ৯৭৮-৮১-৭৯৫৫-১৩৫-৬ দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৩১৯-৩২০। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২১৩।
যোগেন্দ্রনাথ চক্রবর্তী

যোগেন্দ্রনাথ চক্রবর্তী, বা রামচন্দর (? - ২৭ মার্চ, ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী অনুশীলন দলের সভ্য ছিলেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যার উদ্দেশ্যে বোমা নিয়ে সাহেবের বাংলোয় যান যোগেন্দ্রনাথ। দুর্ভাগ্যক্রমে নিজের হাতেই বোমাটি ফেটে যাওয়ায় তিনি মারা যান। যোগেন্দ্রনাথ চক্রবর্তীর জন্ম নেত্রকোণা জেলার আটপাড়া উপজেলার দিয়ারা গ্রামে।। সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হয়েছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১০, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ৭৮।
বিন রোয়ে

বিন রোয়ে (ইংরেজি: Without Crying) হল শাহজাদ কাশ্মীরি ও মোমিনা মুরাদ পরিচালিত ২০১৫ সালের একটি পাকিস্তানি চলচ্চিত্র। চলচ্চিত্রটি নির্মাণ করেছেন মোমিনা মুরাদ এবং অভিনয়ে ছিলেন অভিনেত্রী মাহিরা খান, অভিনেতা হুমায়ুন সায়িদ, আরমিনা খান, জেবা বখতিয়ার, জাভেদ শেইখ এবং আরও অনেকে। হাইসাম হুসাইন চলচ্চিত্রটির একটি সঙ্গীতের পরিচালনা করেছেন। ২০১৫র ১৮ই জুন ঈদুল ফিতরের দিন চলচ্চিত্রটি জাতীয় ও আন্তর্জাতিকভাবে মুক্তি পায়। মুক্তির আগে ও পরে বক্স অফিস সমালোচকদের কাছে ছবিটি ব্যাপকভাবে প্রশংসিত হয়। চলচ্চিত্রটি পাকিস্তানি লেখক ফারহাত ইশতিয়াকের বিন রোয়ে আসু নামক উপন্যাস অবলম্বনে নির্মাণ করা হয়েছে, যার কাহিনী সাবা ও ইরতিজা নামক দম্পতি এবং তৃতীয় ব্যক্তি হিসেবে সাবার অজ্ঞাত বোন সামানের ত্রিভুজ প্রেম কে ঘিরে আবর্তিত হয়েছে। মাহিরা খান - সাবা চরিত্রে হুমায়ুন সায়িদ - ইরতাজা চরিত্রে আরমিনা খান - সামান, সাবাড় বড় বোন চরিত্রে জেবা বখতিয়ার - সাবা এবং সানামের বাবা চরিত্রে জাভেদ শেইখ - সাবা এবং সানামের মা চরিত্রে জাহানজেব খান - জাফর চরিত্রে আজরা মানসুর - দাদী চরিত্রে আদিল হুসাইন - "বাল্লে বাল্লে" নামক গানে বিশেষ উপস্থিতি চরিত্রে "Alongside 'Bajrangi Bhaijaan', a small Pakistani film competes for attention"।  "Bin Roye is Pakistan's answer to Bollywood"।  "Bin Roye Wednesday Business :: Phenomenal"। BoxOfficeDetail। ২৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৫।  "Premiere chatter: Here's what people are saying about Bin Roye"।  "Behind the scenes at Bollywood's Oscars"।  "Haunted house? Extreme heat? — 6 things you didn't know about Bin Roye"।  "Humayun Saeed and Mahira fall flat in Bin Roye's music vids. What went wrong?"।  "Mahira Khan to clash with Salman Khan at the box office"।  "'Bin Roye' to hit cinemas this Eid"। Daily Times। ২৮ মে ২০১৫ তারিখে মূল থেকে আর্কাইভ করা। সংগ্রহের তারিখ ২৮ মে ২০১৫।  "The box office Eidi"।  দাপ্তরিক ওয়েবসাইট ইন্টারনেট মুভি ডেটাবেজে বিন রোয়ে (ইংরেজি) রটেন টম্যাটোসে বিন রোয়ে (ইংরেজি)
বিগ শো

পল ডোনাল্ড উইট জুনিয়র (জন্ম ৮ ফেব্রুয়ারি ১৯৭২) একজন মার্কিন পেশাদার কুস্তিগির ও অভিনেতা। তিনি অল এলিট রেসলিংয়ে (এইডাব্লিউ) একজন রিং পারফর্মার হিসেবে এবং এর ওয়েব টেলিভিশন অনুষ্ঠান এইডাব্লিউ ডার্ক: এলিভেশন-এ তার প্রকৃত নাম পল উইট নামে ভাষ্যকার হিসেবে চুক্তিবদ্ধ। তিনি ১৯৯৯ থেকে ২০২১ সাল পর্যন্ত ডাব্লিউডাব্লিউই (প্রাক্তন ওয়ার্ল্ড রেসলিং ফেডারেশন) সময়কালে তার রিং নাম দ্য বিগ শো নামে এবং ১৯৯৫ থেকে ১৯৯৯ সালে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ)-তে দ্য জায়ান্ট নামে সুপরিচিত। উইট ১৯৯৪ সালে তার কর্মজীবন শুরু করেন। ১৯৯৫ সালে তিনি ডাব্লিউসিডাব্লিউর সাথে চুক্তিবদ্ধ হন। তার বিশাল দেহের কারণে তার নামকরণ করা হয় দ্য জায়ান্ট (এবং তাকে আন্দ্রে দ্য জায়ান্টের পুত্র হিসেবে পরিচয় করিয়ে দেওয়া হয়)। ১৯৯৯ সালের শুরুর দিকে তিনি ডাব্লিউসিডাব্লিউ ছেড়ে ওয়ার্ল্ড রেসলিং ফেডারেশনে (ডাব্লিউডাব্লিউএফ) যোগদান করেন। ডাব্লিউডাব্লিউএফ/ডাব্লিউডাব্লিউই ও ডাব্লিউসিডাব্লিউয়ে তিনি সাতবার বিশ্ব চ্যাম্পিয়ন হন, তন্মধ্যে দুইবার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ, দুইবার ডাব্লিউডাব্লিউএফ/ডাব্লিউডাব্লিউই চ্যাম্পিয়নশিপ, দুইবার ডাব্লিউডাব্লিউই'র ওয়ার্ল্ড হেভিওয়েট চ্যাম্পিয়নশিপ এবং একবার ইসিডাব্লিউ ওয়ার্ল্ড হেভিওয়েট চ্যাম্পিয়নশিপ জিতেন। ফলে তিনি এই চারটি শিরোপাজয়ী একমাত্র কুস্তিগির। তিনি ১১ বার বিশ্ব ট্যাগ টিম চ্যাম্পিয়ন হন, তন্মধ্যে একাধিকবার ভিন্ন ভিন্ন সঙ্গীকে নিয়ে ডাব্লিউডাব্লিউএফ/ওয়ার্ল্ড, ডাব্লিউডাব্লিউই ও ডাব্লিউসিডাব্লিউ ট্যাগ টিম চ্যাম্পিয়নশিপ জিতেন। আন্তঃমহাদেশীয়, মার্কিন যুক্তরাষ্ট্র ও হার্ডকোর চ্যাম্পিয়নশিপ জয়ী বিগ শো ডাব্লিউডাব্লিউইর ইতিহাসে ২৪টি ত্রয়ী মুকুট ও ১২টি গ্র্যান্ড স্লাম জয়ী। তিনি ওয়ার্ল্ড ওয়ার ৩-এ ৬০ জনের রয়্যাল ব্যাটল এবং রেসলম্যানিয়া ৩১-এ ৩০ জনের আন্দ্রে দ্য জায়ান্ট মেমোরিয়াল ব্যাটল রয়্যাল জিতেন। Buckler, David (March 15, 2012) "Big Show" ওয়েব্যাক মেশিনে আর্কাইভকৃত ৩০ জুলাই ২০১৫ তারিখে. Online World of Wrestling. উদ্ধৃতি ত্রুটি: <ref> ট্যাগ বৈধ নয়; OWOW নামের সূত্রটির জন্য কোন লেখা প্রদান করা হয়নি "Big Show's profile"। IMDb। সংগ্রহের তারিখ জুন ১৫, ২০০৯।  Reynolds, R.D; Brexton, Blade। The Wrestlecrap Book of Lists। পৃষ্ঠা 21।  "TV.com Profile"। TV.com। নভেম্বর ৭, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১২, ২০১১।  Big Show. wwe.com Murphy, Ryan. (June 9, 2010) Where Are They Now? The Headbangers. WWE. Retrieved on June 8, 2011. উইকিমিডিয়া কমন্সে বিগ শো সংক্রান্ত মিডিয়া রয়েছে। ডাব্লিউডাব্লিউই.কম-এ বিগ শো ইন্টারনেট মুভি ডেটাবেজে পল উইট (ইংরেজি) পল উইট-এর প্রোফাইল: কেজম্যাচ.নেট, রেসলিংডাটা.কম, ইন্টারনেটের রেস্টলিং ডাটাবেস
পদ্ম পাতার জল

পদ্ম পাতার জল ২০১৫ সালে মুক্তিপ্রাপ্ত বাংলাদেশী ঐতিহাসিক রোমান্টিক নাট্য চলচ্চিত্র। চলচ্চিত্রটির কাহিনি ও চিত্রনাট্য রচনা করেছেন লতিফুল ইসলাম শিবলী এবং পরিচালনা করেছেন তন্ময় তানসেন। ট্রাইপড স্টুডিওর ব্যনারে চলচ্চিত্রটি প্রযোজনা করেছেন রাজিব রায়হান, রাজু আহমেদ এবং শেখ আসিফুর রহমান।এই ছবিটির নির্বাহী প্রযোজকের দায়িত্ব ছিলেন "প্রেমের তাজমহল" খ্যাত নির্মাতা গাজী মাহবুব ব্রিটিশ ঔপনিবেশিক সময়ের গল্পকে কেন্দ্র করে গড়ে উঠেছে এই চলচ্চিত্রের কাহিনি। চলচ্চিত্রে অভিনয় করেছেন মামনুন হাসান ইমন, বিদ্যা সিনহা সাহা মীম, তারিক আনাম খান, চিত্রলেখা গুহ, নিমা রহমান, অমিত হাসান প্রমুখ এবং বিশেষ চরিত্রে অভিনয় করেছেন নিপুণ আক্তার। চলচ্চিত্রটি ২০১৫ সালের ১৮ জুলাই মুক্তি পায়। ব্রিটিশ ঔপনিবেশিক সময়কার এক বাঈজি বাড়ির গল্প নিয়ে এই চলচ্চিত্রের কাহিনি গড়ে উঠেছে। একজন সরল কবি উচ্চশিক্ষার জন্য গ্রাম থেকে শহরে যায়। জাগতিক চাকচিক্য তাকে কখনোই আকর্ষণ না করলেও বন্ধুদের পাল্লায় পড়ে একদিন তাকে যেতে হয় শহরের শ্রেষ্ঠ বাঈজীর মহলে। সেথানে সুন্দরী বাঈজীর রূপ নৃত্যকলা সঙ্গীতে আকৃষ্ঠ হয়ে নিজের কবিতায় সেই মুগ্ধতা প্রকাশ করতে থাকে। পোশাদার বাঈজীর নিকট কবিতার কোন মূল্য নেই। একদিন একটি বাঊজীর কানের একটি ঝুমকা কবিকে পৌছে দেয় বাঈজী মহলের সীমানার ভেতরে যেখানে সকলের প্রবেশ নিষেধ। ধীরে ধীরে প্রকাশ হতে থাকে ঊনবিংশ শতাব্দীর চাকচিক্যময় বাঈজী মহলের ভেতরের ঘটনা। এদিকে কবি ধীরে ধীরে সীমানা ভেঙে বাঈজীর সাথে ঘনিষ্ঠ সম্পর্ক তৈরি করতে চেষ্টা করে। মামনুন হাসান ইমন – রিজোয়ান বিদ্যা সিনহা সাহা মীম – ফুলেশ্বরী তারিক আনাম খান চিত্রলেখা গুহ নিমা রহমান অমিত হাসান আবু হেনা রনি – বিষু নিপুণ আক্তার রোমানা স্বর্ণা অনন্ত হীরা পীরজাদা হারুন শহীদুজ্জামান সেলিম – সরফরাজ চলচ্চিত্রে সঙ্গীত আয়োজনে বিভিন্ন সুরকার এবং সঙ্গীতঙ্গ পাশাপাশি বাংলাদেশের দুইটি ব্যান্ড কাজ করে। এদের মধ্যে রয়েছেন আহমেদ ইমতিয়াজ বুলবুল, শায়ান চৌধুরী অর্ণব, এস আই টুটুল, অদিত ওজবার্ট এবং ব্যন্ড শিরোনামহীন ও চিরকুট। গান লিখেছেন যৌথভাবে লতিফুল ইসলাম শিবলী এবং শারমিন সুলতানা। চলচ্চিত্রের বিভিন্ন গানে কণ্ঠ দেন আসিফ আকবর, সাবরিনা পড়শী, নাজমুন মুনিরা ন্যান্সি, দিলশাদ নাহার কনা, এলিটা করিম, শায়ান চৌধুরী অর্ণব, ব্যান্ড শিরোনামহীন প্রমুখ। চলচ্চিত্রর পদ্ম পাতার জল নামে শিরোনাম সঙ্গীত পরিবেশন করে ব্যান্ড শিরনোমহীন। "এফডিসিভিত্তিক ফিল্ম থেকে আমার ফিল্মের বাজেট বেশি"। ittefaq.com.bd।  "Emon and Meem finish shooting Poddo Patar Jol" [ইমন ও মীম পদ্ম পাতার জলের শুটিং শেষ করেছে]। দ্য ডেইলি স্টার (বাংলাদেশ) (ইংরেজি ভাষায়)। বাংলাদেশ। এপ্রিল ২১, ২০১৫। সংগ্রহের তারিখ জুলাই ২৫, ২০১৫।  অনলাইন প্রতিবেদক (এপ্রিল ৩০, ২০১৫)। "পদ্ম পাতার জলে দেশের পুরাকীর্তি"। দৈনিক প্রথম আলো। বাংলাদেশ। সংগ্রহের তারিখ জুলাই ২৫, ২০১৫।  "`Padma Patar Jol` on the editing table" [সম্পাদনা টেবিলে `পদ্ম পাতার জল`]। রাইজিং বিডি (ইংরেজি ভাষায়)। বাংলাদেশ। জানুয়ারি ৫, ২০১৪। সংগ্রহের তারিখ জুলাই ২৫, ২০১৫।  "প্রধান অভিনেতা - অভিনেত্রী"। bmdb.com.bd। বাংলাদেশ: বিএমডিবি। ২০১৫। ৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ জুলাই ২৫, ২০১৫।  অনলাইন প্রতিবেদক (জুলাই ২৪, ২০১৫)। "তবু 'পদ্ম পাতার জল'..."। দৈনিক প্রথম আলো। বাংলাদেশ। সংগ্রহের তারিখ জুলাই ২৫, ২০১৫।  কামরুজ্জামান মিলু। "‍আবু হেনা রনি ও তার 'বুনো পায়রা'"। বাংলানিউজটোয়েন্টিফোর.কম। ঢাকা। ৭ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২৫, ২০১৫।  বাংলা মুভি ডেটাবেজে পদ্ম পাতার জল
পার্থ স্কর্চার্স

পার্থ স্কর্চার্স (ইংরেজি: Perth Scorchers) পশ্চিম অস্ট্রেলিয়ার পার্থভিত্তিক ঘরোয়া টুয়েন্টি২০ প্রতিযোগিতায় অস্ট্রেলীয় ক্রিকেট দল। দলটি বিগ ব্যাশ লীগে পার্থের প্রতিনিধিত্বকারী দল। ক্রিকেট খেলায় দলটি কমলা রঙের পোশাক পরিধান করে। এ পর্যন্ত দলটি চারটি বিবিএল ফাইনালে খেলার সুযোগ পায়। তন্মধ্যে তিনটিতেই স্বাগতিক ছিল। তৃতীয় ও চতুর্থ মৌসুমের প্রতিযোগিতায় তারা দুইবার শিরোপা জয় করে। ২০১১-১২ মৌসুমে সিডনি সিক্সার্স ও ২০১২-১৩ মৌসুমে ব্রিসবেন হিটের কাছে পরাজিত হলেও বিবিএল-৩ এ হোবার্ট হারিকেন্স ও বিবিএল-৪ এ সিডনি সিক্সার্সকে পরাজিত করে চ্যাম্পিয়ন হয়। ২০১৪ সালে সফলভাবে দলের শিরোপা জয়ে ভূমিকা রেখে সাইমন ক্যাটিচ দলের অধিনায়কত্ব থেকে অবসর নেন। এরপর এ্যাডাম ভোজেস স্কর্চার্সের অধিনায়কত্ব করছেন। ২০১১-১২ মৌসুমে মিকি আর্থার দলের কোচ ছিলেন। কিন্তু জাতীয় দলে কোচ হিসেবে মনোনীত হওয়ায় তাঁর সহকারী লাচলান স্টিভেন্স দল পরিচালনা করেন। এরপর নভেম্বর, ২০১২ সালে জাস্টিন ল্যাঙ্গার স্টিভেন্সের স্থলাভিষিক্ত হন। আন্তর্জাতিক ক্রিকেটে ক্যাপ পরিধানকারী খেলোয়াড়দেরকে গাঢ় লেখায় দেখানো হয়েছে। বিগ ব্যাশ লীগ: চ্যাম্পিয়ন (২): ২০১৩-১৪, ২০১৪-১৫ রানার্স-আপ (২): ২০১১-১২, ২০১২-১৩ মাইনর প্রিমিয়ার (১): ২০১১-১২ ফাইনাল সিরিজে অংশগ্রহণ (৪): ২০১১-১২, ২০১২-১৩, ২০১৩-১৪, ২০১৪-১৫ চ্যাম্পিয়ন্স লীগ টুয়েন্টি২০: চ্যাম্পিয়ন (০): রানার্স-আপ (০): অংশগ্রহণ (৪): ২০১২, ২০১৩, ২০১৪, ২০১৫ "BBL team names and colours"। ৬ এপ্রিল ২০১১। ১০ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১১।  "New Twenty20 Big Bash league to feature teams in pink, orange and purple as tradition is abandoned"। Fox Sports (Australia)। ৬ এপ্রিল ২০১১। সংগ্রহের তারিখ ২২ এপ্রিল ২০১১।  "Carberry Joins Perth Scorchers"। ২৪ নভেম্বর ২০১৪।  "Harris & Mackin Round Out Squad"। ৫ ডিসেম্বর ২০১৪। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৫।  "Muirhead, Beer Trade BBL Places"। ২১ নভেম্বর ২০১৪। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৫।  Big Bash League ওয়েব্যাক মেশিনে আর্কাইভকৃত ২৮ জুলাই ২০১১ তারিখে দাপ্তরিক ওয়েবসাইট
জোধা আকবর

যোধা আকবর (হিন্দি: जोधा अकबर) আশুতোষ গোয়ারিকর পরিচালিত ২০০৮ সালের ভারতীয় জীবনীমূলক মহাকাব্যিক-প্রণয়ধর্মী চলচ্চিত্র। হায়দার আলির কাহিনীতে ছবিটির চিত্রনাট্য লিখেছেন হায়দার আলি ও আশুতোষ গোয়ারিকর এবং সংলাপ লিখেছেন কে. পি. সাক্সেনা। মুঘল সম্রাট আকবর ও তার স্ত্রী যোধার প্রেমের গল্প নিয়ে নির্মিত ছবিটিতে নাম ভূমিকায় অভিনয় করেছেন হৃতিক রোশন ও ঐশ্বর্যা রাই বচ্চন। এছাড়া অন্যান্য চরিত্রে অভিনয় করেছেন সোনু সুদ, কুলভূষণ খরবন্দ, ইলা অরুণ প্রমুখ। চলচ্চিত্রটি ২০০৮ সালের ১৫ ফেব্রুয়ারি মুক্তি পায়। এটি সাও পাওলো আন্তর্জাতিক চলচ্চিত্র উৎসবে সেরা বিদেশী ভাষার চলচ্চিত্রের জন্য দর্শক পুরস্কার লাভ করে, গোল্ডেন মিনবার আন্তর্জাতিক চলচ্চিত্র উৎসবে দুটি পুরস্কার, শ্রেষ্ঠ চলচ্চিত্রসহ পাঁচটি ফিল্মফেয়ার পুরস্কার, সাতটি স্টার স্ক্রিন পুরস্কার ও ৩য় এশীয় চলচ্চিত্র পুরস্কারে দুটি বিভাগে মনোনয়ন লাভ করে। হৃতিক রোশন - জালালউদ্দীন মোহাম্মদ আকবর ঐশ্বর্যা রাই বচ্চন - রাজকুমারী জোধাবাই সোনু সুদ - রাজকুমার সুজ্জামল কুলভূষণ খরবন্দ - রাজা বিহারি মল সুহাসিনী মুলে - রানী পদ্মাবতী রাজা মুরাদ - শামসুদ্দীন আতাগা খান পুনম সিনহা - হামিদা বানু বেগম রাজেশ বিবেক - চুগতাই খান প্রমোদ মোথো - ঠোডরমল ইলা অরুণ - মহম অঙ্গ দিগ্বিজয় পুরোহিত - রাজ ভগবান দাস যুরি সুরি - বৈরাম খান সুরেন্দ্র পাল - রানা উদয় সিং বিশ্ব এস বাদোলা - সাদির আদাসি প্রথমেশ মেহতা - চন্দ্রভান সিং সাজি চৌধুরী - আদম খান মানব নায়েক নীলাক্ষী যোধা আকবর ছবির সুর ও সঙ্গীত পরিচালনা করেছেন এ. আর. রহমান। গীত লিখেছেন জাভেদ আখতার এবং কাসিফ। কাসিফ শুধু "খাজা মেরে খাজা" গানের গীত লিখেছেন। ২০০৮ সালের ৯ জানুয়ারি এই ছবির সঙ্গীত প্রকাশ করে সনি বিজিএম। "'Jodhaa Akbar', Hrithik win award at Russian film fest"। ইন্ডিয়ান এক্সপ্রেস। ২৪ অক্টোবর ২০০৮। সংগ্রহের তারিখ ১৬ এপ্রিল ২০১৭।  "Filmfare Awards: Jodha Akbar makes clean sweep"। দ্য ইকোনোমিক টাইমস। ১ মার্চ ২০০৯। সংগ্রহের তারিখ ১৬ এপ্রিল ২০১৭।  Gandhi, Aakash (২০০৯)। "Jodhaa Akbar Music Review"। প্ল্যানেট বলিউড। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৭।  "Jodha Akbar bags five Filmfare awards"। এনডিটিভি। ১ মার্চ ২০০৯। সংগ্রহের তারিখ ১৬ এপ্রিল ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে জোধা আকবর (ইংরেজি)
ডিপ ইম্প্যাক্ট (মহাকাশযান)

ডিপ ইম্প্যাক্ট (ইংরেজি Deep Impact) নাসা কর্তৃক উৎক্ষেপিত একটি অনুসন্ধানী নভোযান। ১২ জানুয়ারি ২০০৫ সালে কেপ ক্যানাভেরাল এয়ারফোর্স স্টেশন থেকে এই নভোযানটি উৎক্ষেপন করা হয়েছিল। এই নভোযানটি তৈরী করা হয়েছিল টেম্পল ১ ধূমকেতুটির গঠন নির্ণয় করা জন্য। ৪ জুলাই ২০০৫ তারিখে ৫ টা ৫২ মিনিটে (ইউটিসি) নভোযানটির ইম্প্যাক্ট অংশটি ধূমকেতুটিতে আঘাত হানে। ডিপ ইম্প্যাক্ট ধূমকেতুটির নিউক্লিয়াস থেকে বিভিন্ন উপাদান সংগ্রহ করে ও বিশ্লেষণ করে। অভিযানের সময় সংগ্রীহিত ছবিতে দেখা যায় যে পূর্বে যা ধারণা করা হয়েছিল ধূমকেতুটিতে তার চেয়ে অনেক বেশি ধূলা ও বরফের উপস্থিতি আছে। পূর্বে জিওটো আর স্টারডাস্টের মতো যে অভিযানগুলো পরিচালনা করা হয়েছিল সেখানে নভোযানগুলো ধূমকেতুর পাশ দিয়ে উড়ে গিয়েছিল মাত্র। ডিপ ইম্প্যাক্টই হল প্রথম অভিযান যেটি সরাসরি কোন ধূমকেতুর নিউক্লিয়াসে আঘাত করে তার ভিতরকার নমুনা বিশ্লেষণ করেছিল। ডিপ ইম্প্যাক্ট মিশনকে পরিকল্পনা করা হয়েছিল ধূমকেতু সম্পর্কে কিছু প্রশ্নের উত্তর পাওয়ার জন্য। বিজ্ঞানিরা জানতে চেয়েছিলেন ধূমকেতুর নিউক্লিয়াস আসলে কোন কোন জিনিস দ্বারা গঠিত। এবং ধূমকেতুর উৎপত্তি কোথায় ও কীভাবে হয়েছিল। ধূমকেতুর অন্তরগঠন ও বহিরগঠন সম্পর্কে কিছু প্রাথমিক ধারণা অর্জনের পর জ্যেতির্বিদরা আশা করেছিলেন যে ধূমকেতুর জন্ম ইতিহাসও জানতে পারবেন। মিশনটির প্রধান ছিলেন যুক্তরাষ্ট্রের মেরিল্যান্ড ইউনিভার্সিটির মাইকেল আ’হেয়ার্ণ। ডিপ ইম্প্যাক্ট ধূমকেতুটিতে যে গর্ত সৃষ্টি করেছিল তার ছবি খুব স্পষ্ট না হওয়ায় অভিযানের ফলাফল পুনরায় বিশ্লেষণ করার জন্য ২০০৭ সালের ৩ জুলােই টেম্পল ১ (অথবা নেক্সট) মিশন অনুমোদন করা হয়। এই অভিযানে ব্যবহার করা হয় স্টারডাস্ট নামক একটি নভোযানকে। স্টারডাস্টকে এর আগে ২০০৪ সালে ওয়াইল্ড ২ ধূমকেতুকে পর্যবেক্ষণে ব্যবহার করা হয়েছিল। স্টারডাস্ট কে নতুন একটি কক্ষপথ পুনারায় স্থাপন করা হয়। ২০১১ সালের ১৫ ফেব্রুয়ারি নভোযানটি টেম্পল ১ এর ২০০ কিলোমটির কাছে যেয়ে তাকে পর্যবেক্ষণ করে। জ্যোর্তিবিজ্ঞানের ইতিহাসে এই প্রথম কোন ধূমকেতুকে দ্বিতীয়বার পর্যবেক্ষণ করা হল। স্টারডাস্টের পাঠানো ছবিতে দেখা যায় ডিপ ইম্প্যাক্ট ১৫০ মিটার চওড়া একটি গর্ত করেছিল। সেই গর্তের মধ্যে ধূলাবালির একটি স্তুপ দেখাতে পাওয়া গিয়েছিল। এই স্তুপটি তৈর হয়েছিল প্রথম সংঘর্ষের ফলে উৎক্ষেপিত ধূলাবালি পুনরায় এর পৃষ্ঠে ফিরে গিয়ে। Justin Ray (জানুয়ারি ৯, ২০০৫)। "Delta Launch Report: Overview of NASA's Deep Impact comet mission"। Spaceflight Now। সংগ্রহের তারিখ জানুয়ারি ৭, ২০১০।  "NASA Mission Dates."। Deep Impact। ১৩ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ জুন ২৪, ২০০৭।  উদ্ধৃতি ত্রুটি: <ref> ট্যাগ বৈধ নয়; SFN Over নামের সূত্রটির জন্য কোন লেখা প্রদান করা হয়নি Lamie, William E. (জানুয়ারি ১৩, ২০০৬)। "Case study: NASA's "Deep Impact" employs embedded systems to score bullseye 80 million miles away"। Military Embedded Systems। সংগ্রহের তারিখ মার্চ ৩০, ২০১৫।  "Deep Impact: Mission Science Q&A"। NASA। ১১ সেপ্টেম্বর ২০০৫ তারিখে মূল থেকে আর্কাইভ করা। সংগ্রহের তারিখ মে ১১, ২০০৯।  "Deep Impact/EPOXI"। National Space Science Data Center। সংগ্রহের তারিখ মে ১১, ২০০৯। [স্থায়ীভাবে অকার্যকর সংযোগ] "Stardust NExT: Status Report 2009"। ফেব্রুয়ারি ৯, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২৬, ২০১০।
অমৃতলাল সরকার

অমৃতলাল সরকার (১৮৮৯ - ৪ এপ্রিল, ১৯৭১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অল্প বয়সেই বিপ্লবী অনুশীলন দলের সভ্য হন এবং লাঠি, ছোরা ও তরবারি পরিচালনায় পারদর্শী হয়ে ওঠেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যা প্রচেষ্টায় যোগেন্দ্রনাথ চক্রবর্তীর সহযোগী ছিলেন। এ ব্যাপারে আহত হলেও গ্রেপ্তার এড়াতে সক্ষম হন। মুক্তির পর সক্রিয় রাজনীতি থেকে অবসর নেন এবং নিজ অঞ্চলে হোমিওপ্যাথি চিকিৎসা করেন। অমৃতলাল সরকারের জন্ম টাঙ্গাইল জেলার মির্জাপুর উপজেলার নাগরপাড়া গ্রামে। তার পিতার নাম মানিকচন্দ্র সরকার। তিনি ১৯২১ সালে জেল থেকে মুক্ত হবার পর বিবাহ করেন। মানিকগঞ্জ হাইস্কুলে পড়ার সময় অনুশীলন সমিতির সংস্পর্শে এসে ক্রমে বিপ্লবী রাজনীতির সাথে যুক্ত হন। অমৃতলাল সরকার অনুশীলন সমিতির নেতারূপে পরেশ, মহলানবীশ, নোরিয়া, জেনারেল ইত্যাদি ছদ্মনামে আত্মগোপন করে দলের কাজ পরিচালনা করতেন। অমৃতলাল সরকার অনেক দুঃসাহসিক কাজে যুক্ত থেকে ১৯১৬ সালের জুলাই মাসে পুলিসের হাতে ধরা পড়েন এবং ১২ জানুয়ারি ১৯১৭ তারিখ থেকে ৩ নং রেগুলেশনের বন্দি হন। বিভিন্ন জেলে বন্দি থেকে ১৯২১ সালে মুক্ত হন। ১৯২৩ সালে পুনরায় রেগুলেশন বন্দিরূপে সাড়ে চার বছর দক্ষিণ ভারতের জেলে কাটান। তিনি ব্রিটিশ রাজের জেলে মোট ১২ বৎসর বন্দি থাকেন এবং ৬০ মাস পলাতক জীবন অতিবাহিত করেন। সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হচ্ছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৪-৪৫, আইএসবিএন ৯৭৮-৮১-৭৯৫৫-১৩৫-৬ দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ১১। ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ৭৮, ২১৩।
মোহিতমোহন মৈত্র

মোহিতমোহন মৈত্র (? - ২৮ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি যুগান্তর দলএর সদস্য ছিলেন। ব্রিটিশ রাজবিরোধী কার্যকলাপের অভিযোগে ফেব্রুয়ারি ১৯৩২ সালে পুলিস তাকে গ্রেপ্তার করে। তার বাড়ি থেকে রিভলভার ও গোলাবারুদ পাওয়ায় তাকে পাঁচ বছরের সশ্রম কারাদণ্ড দিয়ে আন্দামান জেলে পাঠানো হয়। সেই বন্দিশিবিরে অনশন ধর্মঘট করে যে কজন বিপ্লবী প্রাণ উৎসর্গ করেন মোহিতমোহন তাঁদের অন্যতম। তিনি, মোহনকিশোর নমোদাস এবং মহাবীর সিং নামের মোট তিনজন বন্দি এই অনশনে প্রাণ দেন। তার স্মৃতিতে একটি মূর্তি আন্দামানের সেলুলার জেলের বাইরে স্থাপিত হয়েছে। ১৭ মে, ১৯৩৩ তারিখে অনশনচলাকালে তাকে জোর করে খাওয়াবার নাম করে বর্বর প্রাণ হত্যার কাজ চলে। তার ফুসফুসে জোর করে দুধ ঢুকিয়ে দেয়া হয় এবং তা থেকে জ্বর ও পরে নিউমোনিয়া হয়। দশদিনব্যাপী নিউমোনিয়ার সাথে লড়াই করে মোহিত মারা যান। মোহিতমোহন মৈত্রের জন্ম পাবনা জেলার বেড়া উপজেলার নতুন ভারেঙ্গায়। তার পিতার নাম হেমচন্দ্র মৈত্র। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৯, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর - ব্রিটিশ :পাক-ভারতের স্বাধীনতা সংগ্রামের ইতিহাস, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৫। শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১৭৫-১৭৬। রায়, প্রকাশ (২০২১)। বিস্মৃত বিপ্লবী। চেন্নাই: নোশনপ্ৰেস, চেন্নাই, তামিলনাড়ু।